CELEX: 22010D0051
Language: el
Date: 2010-04-30 00:00:00
Title: Απόφαση της Μεικτής Επιτροπής του ΕΟΧ αριθ. 51/2010, της 30ής Απριλίου 2010 , για την τροποποίηση του παραρτήματος ΧΙΙΙ (Μεταφορές) και του παραρτήματος XIV (Ανταγωνισμός) της συμφωνίας για τον ΕΟΧ

15.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 181/19
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 51/2010
   της 30ής Απριλίου 2010
   για την τροποποίηση του παραρτήματος ΧΙΙΙ (Μεταφορές) και του παραρτήματος XIV (Ανταγωνισμός) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 33/2010 της 12ης Μαρτίου 2010 (1).
            
         
               (2)
            
            
               Το παράρτημα XIV της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 156/2006 της 8ης Δεκεμβρίου 2006 (2).
            
         
               (3)
            
            
               Ο κανονισμός (ΕΚ) αριθ. 906/2009 της Επιτροπής, της 28ης Σεπτεμβρίου 2009, σχετικά με την εφαρμογή του άρθρου 81 παράγραφος 3 της Συνθήκης σε ορισμένες κατηγορίες συμφωνιών, αποφάσεων και εναρμονισμένων πρακτικών μεταξύ ναυτιλιακών εταιρειών τακτικών γραμμών (κοινοπραξίες) (3) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 823/2000 της Επιτροπής (4), που έχει ενσωματωθεί στη συμφωνία, έληξε στις 25 Απριλίου 2010 και, επομένως, πρέπει να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 10 [κανονισμός (ΕΟΚ) αριθ. 2988/74 του Συμβουλίου] του παραρτήματος XIII της συμφωνίας, παρεμβάλλεται το ακόλουθο σημείο:
   
               «10α.
            
            
               
                  32009 R 0906: Κανονισμός (ΕΚ) αριθ. 906/2009 της Επιτροπής, της 28ης Σεπτεμβρίου 2009, σχετικά με την εφαρμογή του άρθρου 81 παράγραφος 3 της Συνθήκης σε ορισμένες κατηγορίες συμφωνιών, αποφάσεων και εναρμονισμένων πρακτικών μεταξύ ναυτιλιακών εταιρειών τακτικών γραμμών (κοινοπραξίες) (ΕΕ L 256 της 29.9.2009, σ. 31) (5).
            
         Άρθρο 2
   Το παράρτημα XIV της συμφωνίας τροποποιείται ως εξής:
   Το κείμενο του σημείου 11γ [κανονισμός (ΕΚ) αριθ. 823/2000 της Επιτροπής] αντικαθίσταται από τα εξής:
   
      «32009 R 0906: Κανονισμός (ΕΚ) αριθ. 906/2009 της Επιτροπής, της 28ης Σεπτεμβρίου 2009, σχετικά με την εφαρμογή του άρθρου 81 παράγραφος 3 της Συνθήκης σε ορισμένες κατηγορίες συμφωνιών, αποφάσεων και εναρμονισμένων πρακτικών μεταξύ ναυτιλιακών εταιρειών τακτικών γραμμών (κοινοπραξίες) (ΕΕ L 256 της 29.9.2009, σ. 31).
      Για τους σκοπούς της συμφωνίας, οι διατάξεις του κανονισμού προσαρμόζονται ως εξής:
      Στο άρθρο 1 οι λέξεις “λιμένες της Κοινότητας” αντικαθίστανται από “λιμένες του εδάφους που καλύπτεται από τη συμφωνία για τον ΕΟΧ”».
   
   Άρθρο 3
   Τα κείμενα του κανονισμού (ΕΚ) αριθ. 906/2009 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει την 1η Μαΐου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6). Εφαρμόζεται από την 26η Απριλίου 2010.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Απριλίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 143 της 10.6.2010, σ. 28.
   
      (2)  ΕΕ L 89 της 29.3.2007, σ. 31.
   
      (3)  ΕΕ L 256 της 29.9.2009, σ. 31.
   
      (4)  ΕΕ L 100 της 20.4.2000, σ. 24.
   
      (5)  Ο κανονισμός αυτός αναφέρεται για ενημερωτικούς σκοπούς μόνο. Για την εφαρμογή του, βλέπε παράρτημα XIV σχετικά με τον ανταγωνισμό».
   
      (6)  Δεν έχουν αναφερθεί συνταγματικές απαιτήσεις.